stanford-oval/wikipedia huggingface dataset:
Z’ha’dum
Historia > Vuosi 2261

Kun pääkaupunki oli tuhoutunut, Sheridan havahtui syvällä maan alla, havaiten olevansa olennon nimeltä Lorien kanssa. Sheridan sai selville, että Lorien oli galaksin ensimmäisen älyllisen rodun edustaja. Sheridanille paljastui myös, että hän oli parhaillaan elämän ja kuoleman rajamailla.
Palattuaan Babylon 5:lle Sheridanille paljastuu, että Delenn on suunnitellut massiivista iskua Z’ha’dumiin. Palatessaan Sheridan havaitsee kannatuksensa hiipuvan, ja että Delennin suunnitelmia vastustavat mielenosoitukset ovat alkamassa. Kuitenkin Sheridanin kannatus nousee huippuunsa, onhan hän ainoa Z’ha’dumista elävänä palannut.
Historia > Vuoden 2261 jälkeen

Sodan jälkeen PSI-poliisi Alfred Bester saapui Babylon 5:lle, vaatien päästä Z’ha’dumiin tutkimaan sinne jäänyttä varjojen teknologiaa voidakseen poistaa rakastettunsa Carolynin aivoista Varjojen asettamat implantit. Sheridan vei Besterin, Delennin ja Lyta Alexanderin planeetalle. Planeetan evakuointi oli käynnissä: drakhit ja alempiarvoiset Varjot olivat poistumassa galaksista viimeistä kertaa. Sheridan ymmärsi asioiden olevan pahasti vialla, ja määräsi aluksen palaamaan takaisin. Vain minuutteja myöhemmin planeetta tuhoutui massiivisessa räjähdyksessä. Myöhemmin paljastui että telepaatti Lyta Alexander lähetti viestin joka käynnisti planeetan itsetuhon.
Sitaatteja

”Z’ha’dum on Varjojen maailma. Kukaan sinne mennyt ei palaa takaisin samana.” – Delenn
”Jos menet Z’ha’dumiin, kuolet.” – Kosh John Sheridanille
”Onko tuo se? Näyttää helvetiltä?” – Alfred Bester
Richard de Clare

Daniel Maclisen näkemys Richard de Claren ja Aoifen avioliitosta
Richard Fitz Gilbert de Clare (Strongbow; n. 1130 – 20. huhtikuuta 1176) oli keskiajan normandialainen Earl Marshal ja Pembroken toinen jaarli. Hän oli ensimmäisen jaarli Gilbert de Claren ja tämän puolison Isabel de Beaumontin poika.
Pembroken jaarli hänestä tuli vuonna 1148. Hän tuki Englannin kuningas Tapania, mikä aiheutti ongelmia tämän seuraajan Henrik II:n kanssa. Kuningas kieltäytyi tunnustamasta de Claren kreivikuntaa, ja miesten välit olivat kireät.
Richard de Clarella oli merkittävä rooli Irlannin valloittamisessa. Hän liittoutui Diarmait Mac Murchadan, Leinsterin kuninkaan kanssa. de Claren normannijoukot saivat valloitetuksi Irlannin itäosia. Hän oli vuodesta 1170 kuolemaansa naimisissa puolisonsa Aoifen (k. n. 1188) kanssa, joka oli Mac Murchadan tytär.
Reunion (täsmennyssivu)

Reunion tai Réunion voi viitata ainakin seuraaviin:
Réunion, Ranskan merentakainen departementti ja merentakainen hallintoalue Intian valtamerellä
Reunion, Love Recordsin julkaisema kokoelmalevy vuodelta 1970
Reunion, Country Joe and the Fishin albumi vuodelta 1977
Reunion, Black Sabbathin livealbumi vuodelta 1998
Reunion – Live DVD, Topi Sorsakoski & Agents -yhtyeen DVD vuodelta 2008.
Reunion, yhdysvaltalainen televisiosarja vuodelta 2005.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reunion”, voi hakea sivunnimihaulla, laajalla sivunnimihaulla tai tekstihaulla.
Pyry Soiri

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Pyry Henri Hidipo Soiri
Syntymäaika: 22. syyskuuta 1994 (ikä 30)
Syntymäpaikka: Tammisaari, Suomi
Pelipaikka: laitahyökkääjä laitapuolustaja
Pituus: 183 cm
Seura
Seura: Athens Kallithea
Junioriseurat
2000–2009: PPJ, FC POHU
2010–2011: MYPA
Seurat
| Vuodet | Seura | O | (M) |
| 2012–2014 | MYPA | 50 | (2) |
| 2012 | → JäPS (laina) | 2 | (0) |
| 2012 | → KTP (laina) | 12 | (2) |
| 2015–2017 | VPS | 62 | (14) |
| 2017–2018 | Shahtar Soligorsk | 26 | (3) |
| 2018–2019 | Admira Wacker | 12 | (2) |
| 2019–2021 | Esbjerg | 50 | (4) |
| 2022–2023 | HJK | 37 | (3) |
| 2022 | → Klubi 04 | 1 | (1) |
| 2024 | Universitatea Craiova | 5 | (0) |
| 2024– | Athens Kallithea | 0 | (0) |
Maajoukkue
| 2013 | Suomi U19 | 2 | (0) |
| 2013–2014 | Suomi U20 | 5 | (1) |
| 2014–2016 | Suomi U21 | 13 | (0) |
| 2017– | Suomi | 45 | (7) |
 Seurajoukkueuran tilastot kattavat vain kansalliset sarjat, päivitetty 5. heinäkuuta 2024.  Maajoukkueuran tilastot päivitetty 5. heinäkuuta 2024.
Pyry Henri Hidipo Soiri (s. 22. syyskuuta 1994 Tammisaari) on suomalainen jalkapalloilija, joka edustaa Kreikan Superliigassa pelaavaa Athens Kallitheaa. Soiri on pelipaikaltaan laitahyökkääjä tai laitapuolustaja.
Ura > Juniorivuodet

Tammisaaressa syntynyt Soiri vietti varhaislapsuutensa Helsingissä. Hänen ollessaan nelivuotias perhe muutti äidin työn perässä Afrikkaan, jossa he asuivat Mosambikissa, Namibiassa ja Tansaniassa, kunnes perhe palasi Suomeen ja muutti Kouvolaan vuonna 2010. Soiri aloitti jalkapallon 5-vuotiaana helsinkiläisessä Pallo-Pojissa viettäessään kesiä Suomessa ja edusti myöhemmin myös FC POHU:n junioreita. Afrikassa Soiri pelasi eri koulujoukkueissa ja Kouvolassa hän liittyi Myllykosken Pallon junioreihin.
Ura > Seurajoukkueet

MYPA:n edustusjoukkueeseen noustuaan Soiri debytoi Veikkausliigassa huhtikuussa 2012 Jaroa vastaan. Kauden 2012 aikana hän pelasi myös lainalla Kakkosen Järvenpään Palloseurassa ja Kotkan Työväen Palloilijoissa. Seuraavalla kaudella Soiri vakiinnutti paikkansa liigassa pelaten 22 ottelua, joissa hän teki yhden maalin. Vuonna 2015 Soiri siirtyi Vaasan Palloseuraan kaksivuotisella sopimuksella agenttinaan toimineen Ville Lyytikäisen suosituksesta.
Helmikuussa 2017 Soiri teki sopimuksen Valko-Venäjän pääsarjassa pelaavan Shahtar Soligorskin kanssa. Elokuussa 2018 Soiri siirtyi Itävallan Bundesliigan Admira Wackeriin. Itävallan kautensa jälkeen hän jatkoi kesäkuussa 2019 Tanskan Superliigassa pelanneeseen Esbjergiin kolmivuotisella sopimuksella. Ensimmäisellä kaudellaan Soiri onnistui maalinteossa kerran 24 ottelussa. Esbjerg putosi kauden päätteeksi Superliigasta. Toisella kaudellaan Soiri onnistui kolmesti maalinteossa. Soirin sopimus purettiin elokuussa 2021.
Lokakuussa 2021 HJK tiedotti solmineensa Soirin kanssa sopimuksen kausista 2022 ja 2023. Ensimmäisellä kaudellaan Soiri kärsi vammoista, mutta nousi vakiokokoonpanoon kauden loppupuolella. Lopulta hän sai tililleen 15 ottelua Veikkausliigassa. Soiri oli myös avauskokoonpanossa kaikissa kuudessa HJK:n Eurooppa-liigan lohkovaiheen ottelussa.
Ura > Maajoukkueet

Soiri on edustanut Suomen U19-, U20- ja U21-maajoukkueita. A-maajoukkueessa hän debytoi Kroatiaa vastaan pelatussa MM-karsintaottelussa lokakuussa 2017. Soiri onnistui maalinteossa heti ensimmäisessä A-maaottelussaan. Soiri valittiin myös Suomen joukkueeseen vuoden 2021 EM-kisoihin.
Soirilla on Suomen ohella Namibian kansalaisuus, minkä johdosta häntä kysyttiin myös Namibian maajoukkueeseen.
Yksityiselämä

Soirin äiti on suomalainen yhteiskuntatieteilijä Iina Soiri ja isä namibialainen. Hän on kirjoittanut ylioppilaaksi Kouvolan yhteiskoulusta vuonna 2014.
Soiri seurustelee sisällöntuottaja Sara Siepin kanssa.
Aiheesta muualla

Pyry Soiri Soccerway-sivustolla
Pyry Soirin esittely Veikkausliigan sivustolla
Richard von Hertwig

Richard Hertwig vuonna 1930
Richard Carl Wilhelm Theodor Ritter von Hertwig (23. syyskuuta 1850 Friedberg, Hessenin suurherttuakunta — 3. lokakuuta 1937 Schlederloh, Saksa) oli saksalainen biologi ja eläintieteilijä. Hänet tunnetaan erityisesti alkiolehtiteorian kehittäjänä, jonka mukaan kaikki elimet ja kudokset perustuvat kolmeen eri tyyppiseen kudoskerrokseen. Hänet tunnetaan myös merkittävistä alkueläimiä koskevista tutkimuksistaan.
Richard Hertwig opiskeli Zürichin, Jenan ja Bonnin yliopistoissa ja hänet nimitettiin eläintieteen lehtoriksi Jenan yliopistossa 1875. Hänet nimitettiin professoriksi Königsbergin yliopistoon 1881, minkä jälkeen hän toimi professorina myös Bonnin yliopistossa (1883) sekä Ludwig-Maximilians-Universität Münchenissa (1885-1925).
Richard Polsa

Richard Polsa (24. syyskuuta 1869 Jyväskylä – 5. lokakuuta 1944) oli suomalainen seppä, tehtailija ja yksi suomalaisen rautasänkyteollisuuden uranuurtajista.
Polsa siirtyi jo lapsena siirtyi Jyväskylästä Äänekoskelle ja kävi siellä sikäläisen yksityiskoulun. Nuorukaisena hän siirtyi sitten Helsinkiin ja meni metallialalle työhön. Polsa työskenteli eri konepajoissa sekä silloisessa Suomen ensimmäisessä ja ainoassa rautasänkytehtaassa, Rehnbergin rautasänkytehtaassa. Suoritettuaan asevelvollisuutensa Tuusulan reservikomppaniassa hän perusti yhdessä seppä Juho Sjöstedtin kanssa vuonna 1901 (lehtiuutisen mukaan 1899) Helsingin Uuden Rautasänkytehtaan, Polsa & Sjöstedt, joka valmisti rautasänkyjä ja taontatöitä. Vuonna 1906 Juho Sjöstedt muutti nimekseen Juho Merivaara ja yhtiön nimeksi muutettiin Polsa & Merivaara. Vuonna 1908 Juho Merivaara osti Richard Polsan osuuden yhtiöstä 24 000 markalla. Polsa osti 1910 P. Halosen Sementtivalimon. Vuonna 1913 Polsa oli mukana perustamassa Suomen Rautasänky Oy:tä ja toimi yhtiön teknillisenä johtajana useita vuosia. Vuonna 1933 hän perusti Polsan Rautasänky Oy:n ja toimi sen johtajana.
Raimo Viita

Uula Raimo Viita (8. tammikuuta 1928 Pelkosenniemi – 2. kesäkuuta 2023 Helsinki) oli suomalainen kenraaliluutnantti. Hän oli pääesikunnan koulutusosaston päällikkö 1977–1979, jalkaväen tarkastaja 1979–1980 ja koulutuspäällikkö 1980–1988.
Aiheesta muualla

Kenraaliluutnantti Raimo Viita (haastattelu) Kylkirauta 3/2003, s. 6–13.
Ylistaron metodistiseurakunta

| Ylistaron metodistiseurakunta> Tehtaankirkko |
| --- | --- |
Suuntautuminen:  metodismi
Perustettu:  1907
Liitetty:  1974
Liitettiin:  Ylistaron baptistiseurakunta
Pääkirkko:  Tehtaankirkko Ylistaron asemanseutu
Infobox OKNimi-testi OK: 
Ylistaron metodistiseurakunta oli vuosina 1908–1974 Ylistarossa toiminut metodistiseurakunta. Seurakunnan perusti vaasalainen tehtailija G. Johansson, joka kuului itse rannikkoseudun metodistikirkkoon. Johansson rakennutti metodistirukoushuoneen tiilitehtaan alueelle ja hengellinen toiminta oli vakiintunutta vuosikymmenien ajan. Ylistaron metodistiseurakunta toimi Ylistaron asemanseudulla, Könnintien varressa.  Metodistien toiminnasssa vaikutti näkyvästi pitkään pappina toiminut Anton Hyvärinen, joka toimi tehtaan työnjohtajana.
Toiminta

Metodistit pitivät kirkossa hengellisiä kokouksia ja pyhäkoulua. 1950-luvulla metodistit tekivät yhteistyötä Ylistaron baptistiseurakunnan kanssa.
Historia

Ylistaron metodistiseurakunnan syntyi liittyi 1900-luvun alun kehitykseen maaseutuväestön tavoittamiseksi. Maaseutuseurakuntana Ylistaron metodistiseurakunta hankki jäsenistönsä paikkakunnalle muodostuneesta ammatinharjoittajayhteisöstä. Tehtaanjohtaja Johansson oli tutustunut Englanissa metodismiin ja hänen johdollaan seurakunta juurtui myös työväen keskuuteen.
Metodistiseurakunta toimi aluksi tehtaan takana, montun alueella, ja myöhemmin 1950-luvun taitteessa rakennus siirrettiin uuteen paikkaan kansakouluhuoneistoksi. Tämä rakennus paloi vuonna 1956 perustuksiaan myöten. Rakennus oli tuolloin koulukäytössä. Palon jälkeen tehtailija Gösta Bergman antoi metodisteille palaneen kirkon tilalle työläisten asunnon, jota nimitettiin keskipytingiksi. Kirkonkorjauksen työnjohtaja oli Arvo Suominen. Myös uusi rakennus toimi alakouluna.
1950-luvulla metodistit pitivät kokouksia kerran kuukaudessa ja puhujina olivat mm. Mattila, Lehtimäki, Kohvakka ja Pimiä. Metodistipappi Lehtimäki allekirjoitti tehtaankirkon lahjakirjan baptistiseurakunnalle. Rukoushuoneen luovutus tapahtui sunnuntaina 26. toukokuuta 1974. Metodistien toiminta Ylistarossa lakkasi rukoushuoneen lahjoittamisen jälkeen.
Rajatalo

Rajatalo on ollut maakirjatalo, joka on kuulunut säterikartanon alaisuuteen. Rajatalo on saattanut sijaita eri maarekisterikylässä kuin säterinsä, mutta nauttinut silti säterin etuoikeuksista.
Rajasuo

Rajasuo on useaan paikkaan liittyvä paikannimi.
Rajasuo (Hamina) on keidas- ja aapasuoalue valtatie 7:n pohjoispuolella.
Rajasuo (Kuhmo) on vuonna 1596 solmitun rajasopimuksen tekopaikka.
Rajasuo (Parikkala) on paikkakunta ja laiturivaihde Parikkala–Savonlinna-rataosalla 46 kilometriä Savonlinnasta.
Rajasuon muistomerkki on vuonna 1991 pystytetty Vehkalahden Rajasuolla sijaitseva muistomerkki kymenlaaksolaisille kotirintamalla desanttien luodeista kaatuneille.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rajasuo”, voi hakea sivunnimihaulla, laajalla sivunnimihaulla tai tekstihaulla.
Rajasthanin piirikunnat

Rajasthanin osavaltio Intiassa on jaettu 33 piirikuntaan:
| Piirikunta | Pääkaupunki | Asukasluku (2011) |
| --- | --- | --- |
| Ajmerin piirikunta | Ajmer | 2 583 052 |
| Alwarin piirikunta | Alwar | 3 674 179 |
| Banswaran piirikunta | Banswara | 1 797 485 |
| Baranin piirikunta | Baran | 1 222 755 |
| Barmerin piirikunta | Barmer | 2 603 751 |
| Bharatpurin piirikunta | Bharatpur | 2 548 462 |
| Bhilwaran piirikunta | Bhilwara | 2 408 523 |
| Bikanerin piirikunta | Bikaner | 2 363 937 |
| Bundin piirikunta | Bundi | 1 110 906 |
| Chittorgarhin piirikunta | Chittorgarh | 1 544 338 |
| Churun piirikunta | Churu | 2 039 547 |
| Dausan piirikunta | Dausa | 1 634 409 |
| Dholpurin piirikunta | Dholpur | 1 206 516 |
| Dungarpurin piirikunta | Dungarpur | 1 388 552 |
| Hanumangarhin piirikunta | Hanumangarh | 1 774 692 |
| Jaipurin piirikunta | Jaipur | 6 626 178 |
| Jaisalmerin piirikunta | Jaisalmer | 669 919 |
| Jalorin piirikunta | Jalor | 1 828 730 |
| Jhalawarin piirikunta | Jhalawar | 1 411 129 |
| Jhunjhunun piirikunta | Jhunjhunu | 2 137 045 |
| Jodhpurin piirikunta | Jodhpur | 3 687 165 |
| Karaulin piirikunta | Karauli | 1 458 248 |
| Kotan piirikunta | Kota | 1 951 014 |
| Nagaurin piirikunta | Nagaur | 3 307 743 |
| Palin piirikunta | Pali | 2 037 573 |
| Pratapgarhin piirikunta | Pratapgarh | 867 848 |
| Rajsamandin piirikunta | Rajsamand | 1 156 597 |
| Sawai Madhopurin piirikunta | Sawai Madhopur | 1 335 551 |
| Sikarin piirikunta | Sikar | 2 677 333 |
| Sirohin piirikunta | Sirohi | 1 036 346 |
| Sri Ganganagarin piirikunta | Sri Ganganagar | 1 969 168 |
| Tonkin piirikunta | Tonk | 1 421 326 |
| Udaipurin piirikunta | Udaipur | 3 068 420 |
Rap-a-Lot Records

Rap-a-Lot Records on Universal Music Groupin omistama Houstonista kotoisin oleva yhdysvaltalainen levy-yhtiö, joka perustettiin 1986. Smoke-a-Lot Records ja Southern Empire Entertainment kuuluvat Rap-a-Lot Recordsin alaisuuteen. Yhtiön musiikkinsa painottuu gangsta rapin ja etäläisen rapin suuntaan.
Levy-yhtiön perusti James Smith (J Prince) apunaan Geto Boys. Vuonna 2010 Rap-a-Lot Records ilmoitti solmineensa jakelusopimuksen Fontana Distributionin kanssa.
Aiheesta muualla

Levy-yhtiön viralliset kotisivut (englanniksi)
Ridván

Ridván on kaksitoistapäiväinen juhla Bahai-uskonnossa. Ridvánin vietto sai alkunsa vuonna 1863 Baghdadissa, puurtarhassa jonka bahá'ít ovat sittemmin tunteneet nimellä Ridvanin puutarha. [lähde? ]
Tuolloin Baha’ullah, bahá'í-uskon perustaja, ilmaisi oman profeetallisen asemansa ja tehtävänsä Jumalan sanasaattajana tälle aikakaudelle sekä hahmotteli opetustensa tavoitteet ihmiskunnan henkisen ja aineellisen hyvinvoinnin edistämiseksi. [lähde? ]
Ridván on paitsi henkisen myös hallinnollisen uudistumisen aikaa. Ridvanin ensimmäisenä päivänä, 21. huhtikuuta, paikalliset yhteisöt valitsevat yhdeksänjäseniset hallintoelimensä, henkiset neuvostot. Kansalliset neuvostot valitaan tavallisesti  myöhemmin ridvanin aikana pidettävissä kansallisissa vuosikokouksissa. [lähde? ]
Lisäksi joka viides vuosi valitaan maailmanlaajuisen bahá'í-yhteisön korkein hallintoelin, Yleismaailmallinen oikeusneuvosto, jonka toimipaikka on Haifa, Israel. [lähde? ]
Zuoz

| Zuoz |
| --- | --- |
 vaakuna

 Zuoz
 Koordinaatit: 46°36′5″N, 9°57′34″E 
Valtio:  Sveitsi
Kantoni:  Graubünden
Hallintoalue (Bezirk):  Maloja
Hallintopiiri (Kreis):  Oberengadin
Pinta-ala:  
 – Kokonaispinta-ala:  65,79 km²
Korkeus:  1 660 – 3 418 m
Väkiluku:  1 244
 – Väestötiheys:  19 as./km²
 
 zuoz.ch 
Infobox OKVirheellinen NIMI-arvo: 
Zuoz on kunta Sveitsissä, joka sijaitsee Graubündenin kantonissa.
Kunnan asukkaat puhuvat retoromaania ja sveitsinsaksaa. Kunnan pinta-ala on noin 66 neliökilometriä ja siellä on noin 1 200 asukasta.
Maantiede

Zuoz sijaitsee Innjoen varrella, Engadinin laaksossa. Kylän pohjoispuolella kohoavat Albulan Alpit, joiden korkein vuori, Piz Kesch (3 418 m), sijaitsee Zuozissa. Eteläpuolella sijaitsevat Livignon Alpit, jotka nekin ovat yli kolmekilometriset.
Liikenne

Rhätische Bahnin rautatie Scuolista St. Moritziin ja Pontresinaan sekä päätie numero 27 kulkevat pitkin Engadinin laaksoa ja Zuozin kautta.
Lyseo

Zuozissa on toiminut yli 100 vuoden ajan noin 300 oppilaan kansainvälinen lyseo, Lyceum Alpinum Zuoz. Sisäoppilaitoksena toimivassa lukiossa voi nykyään suorittaa kansainvälisen IB-tutkinnon sekä sveitsiläisen tai saksalaisen ylioppilastutkinnon.
Aiheesta muualla

Kuvia tai muita tiedostoja aiheesta Zuoz Wikimedia Commonsissa
Wieser, Constant: Zuoz (Sveitsin historiallisen tietosanakirjan web-sivut) Historisches Lexikon der Schweiz (HLS).  25.1.2015. Bern:  Stiftung HLS. Viitattu 29.10.2015. (saksaksi), (ranskaksi), (italiaksi)
Lyceum Alpinumin rakennuksia Zuozin kylässä.
Reunus

Hopeakentässä punainen reunus
Reunus on jotakin kehystävä osa tai rakenne. Heraldinen reunus on ohuesta viivasta muodostuva airutkuvion sukuinen tunnus, joka kiertää vaakunakilpeä sen reunaa pitkin. Myös pienten yksittäisten tunnusten voidaan sanoa olevan kilvellä reunuksittain, jos niiden muodostama kuvio kiertää kilpeä reunuksen tavoin.
Aiheesta muualla

Kuvia tai muita tiedostoja aiheesta Reunus Wikimedia Commonsissa
Ristiselkä

Ristiselkä voi tarkoittaa:
Ristinselkä, eräs Päijänteen selistä
Ristiselkä, järvenselkä Virmajärvellä Savitaipaleella
ristiselkä, ristiluun tienoo alaselällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ristiselkä”, voi hakea sivunnimihaulla, laajalla sivunnimihaulla tai tekstihaulla.
Ristisubventio

Ristisubventio tai ristiinsubventointi (ristiintukeminen) tarkoittaa sitä, että joltakin asiakasryhmältä veloitetaan liikaa, jotta toiselta voisi veloittaa liian vähän. Tyypillisesti posti, tietoliikenneyhteydet, joukkoliikenne ja moni muu asia tulevat asiakasta kohden kalliimmiksi syrjäseuduilla kuin tiheästi asutuilla alueilla. Jos palvelut ovat kaikkialla maassa samanhintaisia, usein tästä seuraa, että kaupunkilaiset tukevat hinnoissaan syrjäseudun palveluita.
Vaihtoehtoisesti monopoli voi ylihinnoitella kannattavilla ja alihinnoitella tappiollisilla alueilla. Ristisubventio voi olla laitonta määräävän markkina-aseman väärinkäyttöä kilpailunrajoituslain 6 §:n mukaisesti, jos sitä harjoittavalla yrityksellä on määräävä markkina-asema, se tekee jossain monopolivoittoja ja käyttää näitä voittoja alentaakseen hintojaan (toisaalla) kilpaillulla sektorilla (viedäkseen näin markkinaosuutta kilpailijoiltaan).
Helsinki-Vantaan lentoaseman ja muiden Finavian ylläpitämien kenttien, ns. maakuntakenttien, välillä vallitsee ristisubventio.
Rakkauden 6 oppituntia

| Rakkauden 6 oppituntia> Playing by Heart |
| --- | --- |

Ohjaaja:  Willard Carroll
Käsikirjoittaja:  Willard Carroll
Tuottaja:   Willard Carroll  Meg Liberman  Thomas L. Wilhite 
Säveltäjä:  John Barry
Kuvaaja:  Vilmos Zsigmond
Leikkaaja:  Pietro Scalia
Pääosat:   Ellen Burstyn  Gillian Anderson  Sean Connery 
Valmistustiedot
Valmistusmaa:  Yhdysvallat
Tuotantoyhtiö:   Hyperion Pictures  Intermedia Films  Miramax Films  Morpheus 
Levittäjä:  Miramax Netflix
Ensi-ilta:   18. joulukuuta 1998  5. marraskuuta 1999 (Suomi) 
Kesto:  121 min
Alkuperäiskieli:  englanti
Budjetti:  20 000 000 USD
Tuotto:  3 970 078 USD (USA)
Aiheesta muualla
IMDb 
Elonet
AllMovie
Infobox OKNimi-testi OK: 
Rakkauden 6 oppituntia (Playing by Heart) on vuonna 1998 ensi-iltansa saanut elokuva. Sen ohjasi Willard Carroll, ja sen monissa pääosissa ovat muiden muassa Ellen Burstyn, Gillian Anderson, Gena Rowlands ja Sean Connery.
Raised in Rain

| Raised in Rain Miriam Bryant |
| --- | --- | --- |

Studioalbumin tiedot
 Julkaistu: 22. maaliskuuta 2013
 Tyylilaji: pop
 Levy-yhtiö: 100Songs / EMI
Miriam Bryantin muut julkaisut
|   | Raised in Rain 2013 | I Am Dragon (EP) 2014 |
Singlet albumilta Raised in Rain
 ”Finders Keepers” Julkaistu: maaliskuu 2012  ”Push Play” Julkaistu: 14. tammikuuta 2013  ”Last Soul on Earth” Julkaistu: 8. heinäkuuta 2013  ”Raised in Rain” Julkaistu: 2013
Raised in Rain on ruotsalaisen Miriam Bryantin debyyttialbumi, joka julkaistiin 22. maaliskuuta 2013.
Kappaleet

Prelude – 0.36
Etched in Stone – 3.13
Push Play – 3.24
Last Soul on Earth – 3.23
Easy Street – 3.17
Hate the Way You Smile – 3.13
Finders Keepers – 3.31
A Cappella Song – 3.06
Alone Isn’t Lonely – 3.16
Bleeding Out – 3.40
Raised in Rain – 4.12
Since You Left – 3.39
Arvostelut

Gaffa:
Svenska Dagbladet:
Sydsvenskan:
Richard Quine

Richard Quine
Richard Quine (12. marraskuuta 1920 – 10. kesäkuuta 1989) oli yhdysvaltalainen elokuvaohjaaja ja näyttelijä. Hänen töidensä joukossa ovat Hummerityttö (1959), Uskottomat (1960), Poreilua Pariisissa (1963), Seksiä ja poikamiestyttö (1964), Miten vaimo murhataan (1964) ja Hotelli (1967).
Quine oli 1940-luvulla naimisissa näyttelijä Susan Petersin kanssa. Hän päätti uransa 1970–1980-luvun vaihteessa ja teki itsemurhan Los Angelesissa 68-vuotiaana.
Aiheesta muualla

Richard Quine Internet Movie Databasessa. (englanniksi)
Purnu (Uurainen)

| Purnu |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°27′32″N, 25°18′29″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lanneveden va (14.65)
Laskupuro:  Purnupuro Kyynämöiseen 
Järvinumero:  14.653.1.009
Mittaustietoja
Pinnankorkeus:  164,8 m  
Pituus:  210 m  
Leveys:  90 m  
Rantaviiva:  0,492 km  
Pinta-ala:  1,368 ha  
Tilavuus:  0.000013 km³ 
Keskisyvyys:  0,94 m  
Suurin syvyys:  1,9 m  
Saaria:  ei saaria 
 fiPurnu 
Purnu  on Keski-Suomessa Uuraisissa  Pohjanperän lähellä sijaitseva lampi.
Maantietoa

Lampi on 210 metriä pitkä, 90 metriä leveä, ja sen pinta-ala on 1,4 hehtaaria. Lammella ei ole kartan mukaan saaria. Lammen tilavuudeksi on saatu 12 900 kuutiometriä. Sen keskisyvyys on 0,9 metriä ja suurin syvyys on 1,9 metriä. Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Lanneveden valuma-alueella (14.65), jonka Kyynämöisen–Sääkspään alueeseen (14.653) se kuuluu. Lammen vedenpinnan korkeus on 164,8 metriä mpy.
Rajasuon muistomerkki

Rajasuon muistomerkki eli Kotirintamalla menehtyneiden muistokivi on desanttien uhrien muistomerkki Haminassa, entisen Vehkalahden kunnan alueella. Muistomerkki sijaitsee Rajasuolla lähellä Haminan ja Virolahden rajaa. Yhdestä isosta ja useammasta pienemmästä kivenlohkareesta koostuva muistomerkki on pystytetty paikalle, jossa sotilaspoika Arvo Johannes Harjunen (s. 22. kesäkuuta 1927) joutui kahden venäläisen desantin ampumaksi jatkosodan aikana 31. heinäkuuta 1944. Harjunen palveli Virolahden läntisessä ilmavalvontaosastossa numero 360, joka suoritti vartio- ja partiotehtäviä Virolahden Kattilaisten kylän ympäristössä. Kenttävartiosta palaava vaihto-osasto törmäsi aamulla kahteen desanttiin, jotka avasivat tulen osastoa kohden. Tulituksessa Harjunen haavoittui vatsaan ja hän kuoli matkalla kenttäsairaalaan. Arvo Harjunen haudattiin Virolahden sankarihautaan 6. elokuuta 1944.
Rajasuon muistomerkki pystytettiin vuonna 1991 niiden kymenlaaksolaisten kotirintamalla kuolleiden muistoksi, jotka venäläiset desantit ampuivat sotien aikana vuosina 1939–1944. Muistomerkin läheisyydessä olevassa laatikossa on vieraskirja ja kynä. Muistomerkki sijaitsee muutamia kilometrejä pohjoiseen valtatie 7:ltä ja autolla pääsee noin puolen kilometrin päähän siitä, loppumatka on käveltävä.
Aiheesta muualla

Rajasuon muistomerkistä Willimiehen jäljillä -blogissa